ઘાટકોપરના અને વિક્રોલીના કાર્યકરો લાલકૃષ્ણ અડવાણીની જનચેતના યાત્રાનું સ્વાગત કરવા વિક્રોલી સ્ટેશનથી લઈને ઘાટકોપર-ઈસ્ટના ઈસ્ટર્ન એક્સપ્રેસ હાઇવે પર આવેલા રમાબાઈનગર સુધીના આઠ કિલોમીટરના અંતર સુધીના માગોર્ પર અને સંપૂર્ણ ઘાટકોપરમાં ઠેર-ઠેર બીજેપીના ચિહ્ન કમળ સાથેની પતાકા, ૧૦ કમાન, ૩૦૦૦ ઝંડા, ૧૦૦ કટ-આઉટ્સ અને હોર્ડિંગ્સથી સુશોભીકરણ કરવામાં આવશે. જ્યાં-જ્યાં તેમનું પુષ્પવર્ષા કરીને સ્વાગત કરવાનું છે એે છ જગ્યાઓ પર સ્ટેજ બનાવવામાં આવશે, જ્યાંથી દેશભક્તિનાં ગીતો અને તેમની જનચેતના યાત્રાની જાહેરાત કરવામાં આવશે. તેમના સ્વાગત માટે નાશિક ઢોલ અને બૅન્ડવાજાંની વ્યવસ્થા પણ કરવામાં આવી છે.